
Un grup de joves després de patir les constants agressions prepotents per part d'agents de la guàrdia urbana de Barcelona han creat un equip de futbol i una web amb el nom de www.urbanamarrana.tk. Fins i tot tenen samarretes per distribuir. 


Llibertat anarquistes presos 


Antifeixisme 


Okupació I CENTRES SOCIALS 


Un cordó policial ferri va envoltar la manifestació tot el recorregut 

Manifestació de resposta contra l'agressió 

I Als CALABOSSOS acusats d'usurpació 


Unes 300 persones es manifesten per la llibertat d'Alberto 
i en solidaritat amb els represaliats d'Itàlia i Barcelona 


Atac contra l'Ateneu de l'Eixample 


Barcelona.- "Dissabte 23 de juliol hi havia 
convocada una manifestació al centre de 
Barcelona en solidaritat amb els represaliats 
dltalia i Barcelona i per exigir la llibertat 


d'Alberto, el noi detingut i empresonat per 
manifestar-se fa dues setmanes. La convo¬ 
catòria fou tot un èxit, si tenim en compte 
els fets que es van succeir durant la setmana 


i la pressió que des de Delegació de Govern 
s'està fent per tal d'aillar i criminalitzar la 
solidaritat que, des de diferents col·lectius 
de la ciutat, s'està portant a terme. Així 
doncs unes 300 persones es van manifestar 
dissabte, sota un fort dispositiu policial que 
va identificar i registrar a molta de la gent 
que anava arribant a la plaça Universitat. Al 
capdavant de la marxa hi havia una pancarta 
on es podia llegir:'LA DIGNITAT HUMANA 
NO ES POT EMPRESONAR i LLIBERTAT 
ALBERTO. Durant tot el recorregut es van 
cridar, apassionadament, diferents con¬ 
signes. Es va arribar fins ala plaça Sant Jaume 
sense que es produís cap incident. Un cordó 
policial de policia nacional, mossos i guàrdia 
urbana rodejava la manifestació, i la presèn¬ 
cia massiva de furgons antiavalots era visible 
a tot el recorregut. M és de 60 policies de les 
diferents brigades d'informació anaven dar¬ 
rera de la protesta. Les mobilitzacions de 
suport continuaran a la nostra ciutat ja que 
NO ENS FARAN CREURE. LLIBERTAT ALBER¬ 
TO. LLIBERTAT PRESOS EN LLUITA." 


L'Eixample/ Barcelona.- L'Ateneu Popular de 
l'Eixample és un espai alliberat des del 2 de 
novembre de 2004 al barri de l'Eixample. El 
passat dijous 14 de juliol a les 19.30 s'iniciava 
una jornada antirepressiva que concloïa amb 
un concert d'un cantautor. Poc després 
d'haver finalitzat l'actuació es va produir el 
primer dels dos incidents que van marcar la 
nit. Alguns assistents a l'acte es trobàven al 
passatge, just davant de l'Ateneu, quan els 
habitants de la casa del costat els van co¬ 
mençar a increpar i finalment els van agredir 
llençant-los una ampolla de vidre. Després 
d'un enfrontament on van demostrar les 
seves intencions violentes i destructives es 
va decidir marxar amb calma de l'Ateneu i 
tancar l'espai, assegurant-lo tant com es va 
poder. En aquell moment van arribar dos 
cotxes i una furgoneta de la Guàrdia Urbana 
alertada pels veïns del passatge, ja cansats 
dels aldarulls i el malestar al barri que provo¬ 
quen aquests individus. Després que la Guàr¬ 
dia Urbana els assegurés que no era com¬ 
petència seva (no era la primera vegada que 
els veïns els trucaven) van marxar i el carreró 
va quedar en una aparent calma. Aprofitant- 
ho aquests individus van saquejar l'Ateneu. 


Minuts després uns veïns van trucar a mili¬ 
tants de l'Ateneu per avisar-los de les des¬ 
trosses que aquests individus estaven come¬ 
tent a l'espai. Quan es van adonar de la mag¬ 
nitud dels fets van córrer cap a l'Ateneu per 
comprovar la importància dels desperfectes: 
la sala gran de l'Ateneu havia estat totalment 
saquejada i havien robat la caixa dels diners, 
begudes i material divers. En adonar-se de la 
presència de gent a l'Ateneu, els individus van 
repetir l'agressió de l'hora abans amb encara 
molta més violència, amb insults i amenaces 
de mort, i llançament d'objectes contun¬ 
dents. Arribat aquest punt, es va optar per 
usar la legítima defensa com a única via de 
sortida del passatge cap al carrer Sicília. 
Enmig de la baralla va arribar la Policia 
Nacional que va procedir a identificar la 
trentena de persones que estaven al passatge 
i als carrers dels voltants i el 061 va assistir 
als ferits. La nit va acabar sense gent detingu¬ 
da. No és el primer cop que succeeixen fets 
d'aquest tipus, i la gent de l'Ateneu ha con¬ 
vocat una manifestació de rebuig a aquests 
tipus d'actituds el proper dijous 21 a les 
19:30h a la Plaça de la Sagrada Família. 

La manifestació pels presos en lluita va baixar per la Via Laietana endaustrada amb pancartes. 

L'ASSASSINAT SILENCIAT DE L'U-M 


Condemnada tota la família del policia assassí d'Angel Berrueta 


Repressió i llibertat 


Els detinguts del 4 d'octubre ja tenen 
petició fiscal de 7 anys de presó 


Iruna/ Nafarroa.- La secció segona de 
l'Audiencia Provincial de Navarra ha con¬ 
demnat a un policia nacional i al seu fill a 
penes de 20 i 15 anys respectivament per 
assassinar um comerciant d'Iruna amb l'agra- 
vant d'haver comés el crim per "motius ide¬ 
ològics" l'entendre que el policia espanyol 
va actuar "motivat per un sentiment ide¬ 
ològic contrari al que tenia Angel Berrueta", 
entre altres coses per la seva condició de 


soci i membre fundador de l'associació 
Gurasoak "considerànt-lo per tant un etarra", 
segons destaca la sentencia. La dona del 
policia ha sigut condemnada a 10 anys de 
presó per un delicte de provocació del crim 
moguda por motius ideològics. 

Aquesta sentencia es va donar a coneixer el 
passat 15 de juliol. Àngel Berrueta Legaz va 
ser assassinat el 13 de març de 2004, dos dies 
després dels atemptats de l'11-M, després 


que el comerciant pamplonés es negués a 
colocar a la seva panadería un cartell amb el 
lema "ETA No". El jutge declara la respons¬ 
abilitat civil subsidiària de l'Estat ja que el 
crim es va cometre amb la seva arma 
reglamentaria. També condemna als tres 
porcesats a indemnitzar a la dona d'Àngel 
Berrueta amb 150.000 euros i a cada un dels 
seus cuatre fills amb 22.000 euros. 

Hospitalet/ Baix Llobregat.- Després de l'intent 
de tancar la instrucció encausant als dos 
joves d'hospitalet, un de cornellà, i un quart 
imputat (resultat de les declaracions sota tor¬ 
tura) a més de 15 anys de presó, la instrucció 
s'ha tancat després de presentar un recurs 
amb el que el quart encausat ha quedat 
absolt. Als altres 3 la fiscalia els fa una petició 
de 7 anys i mig de presó amb els delictes 
d'atemptat contra l'autoritat, danys i desor¬ 


dres públics. Recordem que els tres joves van 
ser detinguts per l'atac a la comissaria de 
Sants amb còctels molotov el 4 de octubre 
de 2004, que van ser torturats, incomunicats i 
dos d'ells empresonats 2 mesos pel mateix 
jutge que va empresonar fa una setmana als 
solidaris amb els presos italians a Barcelona, 
Ramírez Suner, i que manté a un d'ells encara 
pres. Anirem informant de les convocatòries 
de cara al judici. Contra-lnfos 19/ 7/ 05 


8 detinguts a un 
desallotjament al 
carrer Argenters 

Vallcarca/ Barcelona.- A les 10 del matí de 
dimarts 19 de juliol, 8 furgonetes dels anti¬ 
avalots de la policia nacional van desallot¬ 
jar els números 5 i 9 del carrer Argenters del 
barri de Vallcarca. Les dues vivendes por¬ 
taven uns 4 mesos okupades. A l'interior de 
les cases s'hi trobaven 8 persones que van 
ser detingudes i portades a la comissaria de 
Lesseps on els van fitxar. A mitja tarda del 
mateix dia, aquestes 8 persones van sortir 
en llibertat amb el càrrec d'usurpació. 
D'altra banda, el carrer Argenters va estar 
tallat per dues furgonetes dels antiavalots 
que demanaven la documentació a tothom 
que hi volia transitar. Contra-lnfos 19/ 7/ 05 


Presos i preses en lluita 


Presenta la dimisió el 
sotsdirectorde 
Seguretat de la presó 
deNandaresdeOca 

Donosti/ Guipuzcoa.- La directora general de 
Institucions Penitenciàries, Mercedes Galli- 
zo, va anunciar el pasat 15 de juliol a Do¬ 
nosti, que ha acceptat la dimisió presentada 
pel subdirector de Seguretat de la presó de 
Nanclares de Oca (Alava) i va anunciar la 
posada en marxa d'un "pla de xoc" per aque¬ 
st centre penitenciari. En aquesta presó 
s'han registrat cinc suicidis de presos en un 
any i dos denuncies per abusos sexuals. 
Gallizo va explicar també que 50 presos 
actualment internsa Nanclaresseràn traslla¬ 
dats a altres presons. Contra-lnfos 19/ 7/ 05 



































Col·lectius i contrainformació 


Fòrum 2004: La Gran Impostura 


La dignitat zapatista a Chiapas 


Reflexionar, debatre,transmetre...sentir la ciutat 

Repensar Barcelona, recuperar la Ciutat 


La cara visible de les mentides del Fòrum 2004 

L'ex-portaveu del Fòrum 2004 substitut 
de Montserrat M inobis a Catalunya Ràdio 


L'EZLN aixeca l'Alerta Roja 

Anuncien la reobertura dels 'Caracoles' i luntes de Bon Govern. 

així com alauns canvis en el seu funcionament. 


Barcelona.- Cadascú desde la seva finestra, 
observem una ciutat que no ens agrada, i que 
no creix a la mida dels nostres desitjós sinó 
en una direcció que ens inquieta. En la última 
dècada Barcelona ha patit un procés dràstic 
de transformació cap a una ciutat desindus- 
trialitzada. Quins n'han estat els causants? 
Serà cert el futur que promet l'Ajuntament 
en la seva publicitat: "Barcelona, posa't 
guapa", "Ciutat del Coneixement": o patirem 
una "ciutat de l'enriquiment especulatiu"? 
Què hi ha amagat rere el "model Barcelona"? 
I, en el fons: És aquesta la ciutat en la que 
volem viure? Des d'un grup heterogeni de 
persones de diversos col·lectius i entitats 
hem organitzat unes Jornades de Reflexió 
entorn de la problemàtica de la ciutat con¬ 
temporània des de les seves múltiples ves¬ 
sants (història, antropologia, arquitectura, 
urbanisme, economia, ecologia, cultura, 
moviments veïnals...). 

Amb els següents eixos temàtics: 


1 participació-autogestió-autoconstrucció 

2. metròpoli com a espai cultural 

3. ecologia-economia / densitat i usos 

4. propietat-possessió - us/ dret a la ciutat 
L'objectiu d'aquestes jornades ha estat obrir 
un debat i reflexionar sobre les diverses 
problemàtiques urbanes. Hem tractat de 
recuperar idees i models que han sorgit al 
llarg del temps i que sovint han caigut en 
l'oblit. Les Jornades han intentat crear un 
punt de trobada per a persones i col·lectius 
de procedència diversa, per a l'intercanvi dis¬ 
ciplinar. Hem elaborat un conjunt de criteris i 
coneixements com a base per a iniciar un dis¬ 
curs urbà crític i alternatiu al model de ciutat 
oficial de Barcelona. La última sessió de 
Repensar Barcelona tindrà lloc el divendres 
22 de juliol a les 20h al Forat de la Vergonya, 
amb l'acte de cloenda i un sopar popular. 
Pots contactar amb nosaltres a: 

coordinadoraraval.org/ repensarbarcelona 
Repensar Barcelona +Contra-lnfos 19/ 7/ 05 


Barcelona.- Oleguer Sarsanedas serà nome¬ 
nat director de Catalunya Ràdio en substitu¬ 
ció de Montserrat Minobis, que ha estat la 
responsable de les emissores radiofòniques 
de la Generalitat des del febrer de l'any pas¬ 
sat. El nomenament de Sarsanedas, que ahir 
es donava per fet en instàncies governamen¬ 
tals, es farà a curt termini amb la intenció 
que l'ex-portaveu del Fòrum de les Cultures - 
també va contribuir a elaborar-ne la progra¬ 
mació- pugui posar fil a l'agulla per a la pro¬ 
gramació de la temporada vinent, que hauria 
d'arrencar al setembre. Oleguer Sarsanedas, 
fill de l'escriptor Jordi Sarsanedas, va néixer a 
Glasgow el 1950 i va estudiar ciències polí- 


Gallecs/ Vallès Oriental.- Divendres dia 8 
l'Ajuntament de M ollet va intentar, amb traï- 
doria i alevosia, fer fora les persones que 
viuen des de fa 30 anys en una de les cases 
de Gallecs, anomenada Can Cruz. 

Dos dies abans es van presentar a la casa 
amb un grapat de policies locals per comu- 
nicar-losque havien d'abandonar-la pel per¬ 
ill imminent d'ensorrament. Els informes 
que presenten son realitzats únicament per 
una inspecció visual que van fer fa uns 
mesos i ara amb la burda excusa del "perill" 
volen treure a les persones que hi viuen i 
fer-se amb la casa, tot això amb la complic¬ 
itat dels propietaris: l'Incasol (Generalitat). 
El divendres van intentar fer-los fora sense 
cap mena d'ordre judicial, però s'hi van resi¬ 
stir i ara estan negociant amb els advocats 


tiques i econòmiques a Oxford. El vincle pro¬ 
fessional més recent de Sarsanedas ha estat 
amb el Fòrum 2004. Sarsanedas va formar 
part dels organigrames directius de la pro¬ 
ductora Mediapro anteriorment, i que 
curiosament va ser una de les empreses 
patrocinadores del Fòrum. El paper de 
Sarsanedas al Fòrum va estar plagat 
d'episodis controvertits i de cúmuls de false¬ 
dats o mitges veritats. Enfrontaments amb 
participants al Fòrum, com Paulo Coello o 
M ihail Gorbatxov, tergiversació de les dades 
de visitants, o enganys sobre la no presència 
del Dalai Lama a T'esdeveniment, van marcar 
la seva trajectòria. Contra-lnfos 19/ 7/ 05 


del Col·lectiu Ronda per tal d'evitar que els 
desallotgin. És mentida que hi hagi risc d'en¬ 
sorrament, un arquitecte va fer un informe 
on afirma que no hi ha cap mena de risc. Tot 
és una maniobra destinada a fer-se amb 
l'edifici sense cap mena de cost per a l'Ajun¬ 
tament. Can Cruz és una de les cases i 
masies que es van okupar els anys 70 des¬ 
prés de l'expropiació, quan molts edificis i 
terres van quedar abandonades. Lïncasol- 
Generalitat va vendre, urbanitzar i especular 
amb més de 700 hectàrees de les 1500 
expropiades, conjuntament amb diferents 
ajuntaments "d'esquerres" com els de 
Mollet, Palau, Santa Perpètua. 

Cànem-Ecologistes en Acció de M ollet + 

Chiapas/ Mèxic.- "Comunicat del Comitè 
Clandestí Revolucionari Indígena- Coman- 
dancia General de l'Exèrcit d'Alliberament 
Nacional. Mèxic 11 de Juliol del 2005. Al 
poble de Mèxic. Als pobles del món. 
Germans i germanes, l'EZLN es dirgeix a 
vostès per comunicar-los el següent: 

Primer.- Acabada la consulta interna, els 
resultats de la qual són ja públics, l'EZLN ha 
decidit aixecar l'Alerta Roja que mantenia 
des del passat 19 de juny del 2005 en les 
Comunitats Indígenes Zapatistes. 

Segon.- A partir del dia 15 de juliol d'aquest 
any, es reobriran els 'Caracoles' de la Rea- 
lidad, Roberto Barrios, Oventik, Morelia i la 
Garrutxa i reiniciaran les Juntes de Bon Go¬ 
vern les seves tasques, en les seus respectives. 
Tercer.- També reobriran les seves oficines 
els Consells dels Municipis Autònoms 
Rebels Zapatistes, en tot el territori zap¬ 
atista i es reactivaran els serveis d'educació 
així com les cooperatives i altres serveis 
Quart.- De manera paulatina s'aniran normal¬ 
itzant les activitats civils en tot el territori 
Cinquè.- Com a resultat de la reorganització 
interna zapatista, hi haurà alguns canvis en 
els 'Caracoles', per exemple mentre que les 
Juntes de Bon Govern estaran les persones 
nomenades pels Consells Autònoms per 
aquesta tasca, en la anomenada 'Comissió 
de Vigilància' estaran els companys i compa¬ 
nyes de les bases de suport, que pendran 
coneixement de les persones que arriben, 
dels problemes per als que es sol·licita 
suport o solució, dels projectes que es pro¬ 
posen, del suport i ajuda humanitària desti¬ 
nada a les Comunitats Indígenes i de les 
decisions preses pels membres de la Junta 


de Bon Govern. Aquestes 'Comissions de 
Vigilància' informaran als 'Marez' i a les 
Bases de Recolçament perquè tothom 
estigui assabentat, valorin i diguin si està bé 
o malament el que es decideix i es fa. A més 
de les oficines de la Junta de Bon Govern i 
de la 'Comissió de Vigilància' hi haurà un 
altre local anomenat 'Comissió d'Infor¬ 
mació'. Aquesta comissió s'encarregarà d'a¬ 
tendre a les persones que arriben demanant 
informació i explicació sobre el moviment 
zapatista, la seva història i la seva lluita. 
Sisè.- Aquests canvis s'aniran donant poc a 
poc i, segurament, provocaran alguns 
retards i confusions, pel que demanem la 
comprensió que la seva noblesa ja ha 
demostrat abans. 

Setè.- Convidem a la Societat Civil nacional 
e internacional perquè a partir d'aquest dia 15 
de juliol reprenguin els seus contactes, visites 
i projectes en els'Caracoles' i amb les Juntes 
de Bon Govern i 'Marez', en tot el territori 
zapatista. TOD@S SERAN BIENVENID@S. 
DEM OCRÀCIA! LLIBERTAT! JUSTÍCIES Des de 
les muntanyes del Sud-est M exicà. 

Comitè Clandestí Revolucionari Indígéna- 
Comandància General de l'Exèrcit Zapatista 
d'Alliberament Nacional 16/ 7/ 05 


Independentisme 


Acció reprimida a la 
trobada de lesJERC 

Sant Celoni/ Vallès Oriental- La tarda del 
dissabte 16 juliol 2005 a l'acampada organ¬ 
itzada per lesJERC a Sant Celoni, durant un 
parlament del líder d'ERC Carod Rovira, un 
grup de persones, dins el marc de la campa¬ 
nya Països Catalans Insubmissos van deple- 
gar una pancarta amb el lema "N i estatuts ni 
Constitució Espanyola, ni partits botiflers" i 
van llençar octavetes denunciant la submis¬ 
sió a l'Estat Espanyol del nou estatut i de¬ 
nunciant el paper dels partits polítics parla¬ 
mentaris en el procés de redacció d'aquest. 
Diversosmilitantsde lesJERC,juntament amb 
mossos d'esquadra de paisà, van agafar la pan¬ 
carta i van agredir a la gent que l'havia desple¬ 
gada. Dos varen ser detinguts durant hores. 

Ja està disponible la nova web per exigir 
la llibertat del Eduardo Garcia Macias 

Madrid.- Ja està disponible la web per la llibertat d'Eduardo Garcia (www.nodo50.org/ edu) 
en ella es poden obtenir les cartes de petició d'indult, com colaborar, el dossier amb l'in¬ 
formació del cas així com les diferents sentències. Eduardo García Macias va ingresar a la 
presó de Soto del Real el passat 18 de març; El gener de 2004, l'Audiència Nacional el va 
condemnar a quatre anys de presó sota l'acusació de tinença d'explosius. Eduardo va ser 
traslladat de Soto a la presó de Navalcarnero, fa aproximadament un mes. Fins al moment 
només ha rebut la visita dels seus familiars i no se li ha permès que rebi visites d'amics. 

Caixa Manresa 2041-00-3278-0040055209 Centre d'Estudis Josep Ester Borràs 

Compte acusació popular fets de Berga 

Dimecres 20 de juliol, tot el dia enviament de mailsals MassMedia 

Campanya denúncia tortures de Torà 

Dijous 21de juliol a les 19:30h a la plaça de la Sagrada Família 

Manifestació contra les agressions 

Els propers 23 i 24 de juliol a la masia de la Guineueta (Nou Barris) 

Trobada zapatista a nivell europeu 


ratge de la setmana vinent 


Dimecres 20 Divendres 22 Diumenge 24 Dimarts 26 



Després de la normalització d’aquest dimarts les temperatures seguirant estables durant la setmana, amb una 
lleugera baixada divendres. En general no passaran dels 30 graus a la costa. A partir de dissabte s’inestabilitza el 
temps amb ruixats a la tarda que es podran apropar a la costa o el prelitoral. Tempestes localment fortes al Pirineu. 


Defensa dels espais naturals 


Espai natural protegit arrel de la seva okupació, al cor del Vallès 

Intent de desallotjament a Gallecs 

















































